text:
ISIERRA LEONE NEGUINEA
“Uza Kufa Kungekapheli Nonyaka”
UZachaeus Martyn
WAZALWA Ngo-1880
WABHAPTIZWA Ngo-1942
INGXELO YOBOMI Waqala ubuvulindlela eneminyaka eyi-72.
ZANGE kubekho mntu ufundela uZachaeus iBhayibhile. Kodwa emva kokuba ezifundele incwadi ethi Usindiso nethi UHadi LukaThixo, waqonda ukuba uyifumene inyaniso.
Ngentseni yenye iCawa ngo-1941, uZachaeus waya kwiintlanganiso zamaNgqina okwesihlandlo sokuqala, ezazikwiikhilomitha ezisibhozo ukusuka apho wayehlala khona. Engalazi ixesha lokuqalisa kweentlanganiso, wafika kusasele iiyure eziliqela ngaphambi kokuba ziqalise. Walinda abazalwana. Emva kokuya ezintlanganisweni iiCawa ezintathu kwiHolo yoBukumkani, waxelela icawa awayeyihamba yamaTshetshi ukuba makakhutshwe ezincwadini zayo.
Omnye umhlobo awayekhonza naye wamgculela esithi, “Madala, ukuba uhamba iikhilomitha zibe sibhozo, unyuk’ usihla intaba usiya kula holo yaba bantu, uza kufa kungekapheli nonyaka.” Lo mfo wambukela uZachaeus enyuka aze ehle intaba kabini ngeveki. Kwadlula iminyaka yamihlanu, wafa lo mfo! Kwiminyaka engamashumi amabini anesihlanu emva koko, uZachaeus wayesengumqaba-qaba.
UZachaeus wamkhonza uYehova ngokuthembeka wade wasweleka eneminyaka eyi-97.


c: text/html

text:
ULUTSHA LUYABUZA
Ngaba Nyhani Ukumuncana Amalungu Esini Kukwabelana Ngesondo?
Omny’ umbutho wezempilo eMerika uthi, kulutsha oluneminyaka eyi-15 ukuya kweyi-19 ekukhe kwadlanw’ indlebe nalo, isiqingatha sikhe sayenza le nto yokumuncana amalungu esini. Umbhali wencwadi ethi Oral Sex Is the New Goodnight Kiss, uSharlene Azam, uthi: “Ukuba unokuthetha nolutsha olufikisayo [ngokumuncana amalungu esini] luya kuthi akuyontw’ imbi. Phofu, luthi ayikokwabelana ngesondo.”
Ucinga ntoni?
Phendula le mibuzo ilandelayo ngoewe okanye ngohayi.
Ngaba intombazana inokumitha ngenxa yokumuncwa amalungu esini?
Ewe
Hayi
-
Ngaba ukumuncana amalungu esini kuyagulisa?
Ewe
Hayi
-
Ngaba nyhani ukumuncana amalungu esini kukwabelana ngesondo?
Ewe
Hayi
-
Yiyiphi eyona nyhani?
Thelekisa iimpendulo zakho nezi zilandelayo.
Ngaba intombazana inokumitha ngenxa yokumuncwa amalungu esini?
Impendulo: Hayi. Yiloo nto ebangela ukuba abanye baziqhathe ngokuthi ukumuncana amalungu esini akuyongozi.
Ngaba ukumuncana amalungu esini kuyagulisa?
Impendulo: Ewe. Umntu owenza lo mkhwa wokumunca amalungu esini unokufumana izifo ezosulelayo nezibulalayo.
Ngaba nyhani ukumuncana amalungu esini kukwabelana ngesondo?
Impendulo: Ewe. Yonk’ into enokwenza namalungu esini omnye umntu—kuquka ukulalana, ukumuncana amalungu esini, ukwabelana ngesondo ezimpundu nokuphulula omnye umntu—kukwabelana ngesondo.
Kutheni kuyingxaki?
Makhe sihlole izibhalo ezithetha ngokumuncana namalungu esini.
IBhayibhile ithi: “Kukuthanda kukaThixo, ukuba . . . nikhwebuke kuhenyuzo.”—1 Tesalonika 4:3.
Igama eliguqulelwe ngokuthi “uhenyuzo” libhekisela kuzo zonke izimanga ezinziwa ngaphandle komtshato, kuquka ukulalana, ukumuncana amalungu esini, ukwabelana ngesondo ezimpundu nokuphulula omnye umntu. Ukuziphatha kakubi ngokwesondo kuba nemiphumo emibi. Owona mphumo mbi kakhulu kukuba ubuhlobo bomntu noThixo buyonakala.—1 Petros 3:12.
IBhayibhile ithi: “Lowo uqhelisela uhenyuzo wona nxamnye nomzimba wakhe.”—1 Korinte 6:18.
Ukumuncana namalungu esini kunokuba nemiphumo eyingozi emzimbeni naselukholweni. Kunokukwenza ube neemvakalelo ezimbi. Incwadi ethi Talking Sex With Your Kids ithi: “Ukuziva uyinto yokudlala, ukuzisola nokuziva ulixhoba akuyonto eyenzeka emva kokulalana kuphela. Iimvakalelo ezimbi ezibakho emva kokulalana ngokungafanelekanga zinokubakho kulo naluphi na uhlobo lokwabelana ngesondo olungafanelekanga. Yonk’ into edibene nesondo kukwabelana ngesondo.”
IBhayibhile ithi: “Mna, Yehova, ndinguThixo wakho, Lowo ukufundisa okuyingenelo kuwe.”—Isaya 48:17.
Ngaba uyakholelwa ukuba imithetho kaThixo ephathelele ukwabelana ngesondo iyanceda? Okanye ucinga ukuba ikuvimb’ ulonwabo? Ukuze ukwazi ukuyiphendula le mibuzo, khawucinge ngendlela ehamba iimoto ezininzi ebekelwe isantya ezifanele zihambe ngaso, neminye imithetho yendlela. Ngaba le mithetho yeyokukuvimb’ inkululeko okanye yeyokukukhusela? Yintoni enokwenzeka ukuba wena—nabany’ abaqhubi—ninokungayihoyi le mithetho?
Kunjalo ke nangemithetho kaThixo. Ukuba uyibetha ngoyaba, uya kuvuna oko ukuhlwayeleyo. (Galati 6:7) Incwadi ethi Sex Smart ithi: “Okukhona uzibetha ngoyaba iinkolelo zakho uze wenz’ izinto ezingakonwabisiyo ncam, kokukhona uya kuyeka ukuzihlonela.” Kodwa ukuba uphila ngemithetho kaThixo, uya kuba nesidima. Ngaphezu koko, uya kuhlala unesazela esicocekileyo.—1 Petros 3:16.
Funda Okungakumbi
Ithini IBhayibhile Ngokuthandana Kwabantu Besini Esinye?
UThixo ubajonga njani abantu abathandana nabesini esifana nesabo? Ngaba inokwenzeka into yokuba umntu akholise uThixo nakuba eneminqweno yokuthandana nabantu besini esifana nesakhe?
Ngaba Kukho Into Ephosakeleyo Ngokulalana Ngaphambi Komtshato?
Funda oko iBhayibhile ikutshoyo ngokulalana ngaphambi komtshato nezinye iindlela zokwabelana ngesondo.

robotstxt: allowed

filter: keep


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
3 Ke imfazwe phakathi kwendlu kaSawule nendlu kaDavide yaba yeyethuba elide;+ yaye uDavide waqhubeka esomelela ngakumbi,+ nendlu kaSawule yancipha ngakumbi nangakumbi.+
2 Ngelo thuba, uDavide wazalelwa oonyana+ eHebron,+ yaye izibulo lakhe yaba nguAmnon+ ngoAhinowam+ umYizerelikazi.
3 Yaye owesibini yayinguKileyabhi+ ngoAbhigali+ umfazi kaNabhali umKarmele, owesithathu ke yayinguAbhisalom+ unyana kaMahaka intombi kaTalemayi+ ukumkani waseGeshure.
4 Owesine ke yayinguAdoniya+ unyana kaHagiti,+ yaye owesihlanu yayinguShefatiya+ unyana ka-Abhitali.
5 Kwaye owesithandathu yayinguItreyam+ ngoEgla, umfazi kaDavide. Aba ngabo wabazalelwayo uDavide eHebron.
6 Kwathi ke ngoxa kwakuqhubeka imfazwe phakathi kwendlu kaSawule nendlu kaDavide, uAbhinere+ yena ngokuqhubekayo wasiqinisa isikhundla sakhe endlwini kaSawule.
7 Ke kaloku uSawule wayeneshweshwe eligama linguRitspa,+ intombi ka-Aya.+ Kamva uIshe-bhosheti+ wathi kuAbhinere: “Kwakutheni na ukuze ube neentlobano zokwazana neshweshwe+ likabawo?”
8 Waza uAbhinere waba nomsindo kakhulu+ ngamazwi kaIshe-bhosheti waza wahlabela mgama wathi: “Ndiyintloko yenja+ yakwaYuda na? Namhlanje ndiyenzela ububele bothando indlu kaSawule uyihlo, abantakwabo nabahlobo bakhe bobuqu, yaye wena andikunikelanga esandleni sikaDavide; ukanti uyandiphendulisa ngesiphoso esiphathelele lo mfazi namhlanje.
9 Ngoko ngamana uThixo angenjenje kuAbhinere aze ongezelele ukwenjenjalo,+ ukuba, kanye njengoko uYehova wamfungelayo uDavide,+ leyo asiyondlela endiya kwenza ngayo kuye,
10 khon’ ukuze bususwe ubukumkani endlwini kaSawule nokuze kumiswe itrone kaDavide phezu koSirayeli naphezu koYuda ukususela kwaDan ukusa eBher-shebha.”+
11 Ke yena wayengakwazi kuthetha lizwi lingakumbi ephendula uAbhinere ngenxa yokumoyika.+
12 Ngako oko uAbhinere wathumela abathunywa kuDavide ngoko nangoko, esithi: “Lelikabani na ilizwe?” esongezelela ngokuthi: “Yenza umnqophiso nam, yaye, khangela! isandla sam siya kuba nawe ukuba aphethulelwe kwicala lakho uSirayeli ephela.”+
13 Wathi yena: “Kulungile! Mna ndiya kuwenza nawe umnqophiso. Inye kuphela into endiyicelayo kuwe, ndisithi, ‘Akunakububona ubuso bam+ ngaphandle kokuba kuqala uzise uMikali,+ intombi kaSawule, xa uze kubona ubuso bam.’”
14 Ngokubhekele phaya, uDavide wathumela abathunywa kuIshe-bhosheti,+ unyana kaSawule, esithi: “Ndinike umfazi wam uMikali, endamgana ngekhulu lamajwabi+ amaFilisti.”
15 Ngoko uIshe-bhosheti wathumela waza wamthabatha kwindoda yakhe, uPaltiyeli+ unyana kaLayishe.
16 Kodwa indoda yakhe yahamba naye, ilila njengoko yayihamba emva kwakhe ukuya kufikelela eBhahurim.+ Wandula ke uAbhinere wathi kuyo: “Hamba, ubuye!” Yabuya ke yona.
17 Ngelo thuba uAbhinere wayenonxibelelwano namadoda amakhulu akwaSirayeli, esithi: “Kokubini izolo nangaphambili+ nazingqina nifuna uDavide njengokumkani phezu kwenu.
18 Yenzani ke, kuba uYehova ngokwakhe wathi kuDavide, ‘Ngesandla sikaDavide+ umkhonzi wam ndiya kubasindisa abantu bam amaSirayeli esandleni samaFilisti nasesandleni sazo zonke iintshaba zabo.’”
19 Wandula ke uAbhinere wathetha nasezindlebeni zikaBhenjamin,+ ekwathi emva koko uAbhinere waya kuthetha ezindlebeni zikaDavide eHebron konke oko kwakulungile emehlweni kaSirayeli nasemehlweni endlu yakwaBhenjamin iphela.
20 Akufika uAbhinere kuDavide eHebron, enamadoda angamashumi amabini, uDavide wenzela uAbhinere namadoda awayenaye itheko.+
21 Wandula ke wathi uAbhinere kuDavide: “Mandisuke ndize ndihambe ndiye kuqokelela ndawonye uSirayeli wonke enkosini yam ukumkani, ukuze benze umnqophiso nawe, yaye wena ngokuqinisekileyo uya kuba ngukumkani phezu kwako konke oko umphefumlo wakho ukunqwenelayo.”+ Ngoko uDavide wamndulula uAbhinere, waza wangena endleleni yakhe exolile.+
22 Abakhonzi bakaDavide noYowabhi babevela ekuhlaseleni, yaye babesiza nentabalala yamaxhoba.+ Ke yena uAbhinere, wayengekho kunye noDavide eHebron, kuba yena wayemndulule, naye ke wahamba exolile.
23 Wafika ke uYowabhi+ nomkhosi wonke awayenawo, baza bamxelela uYowabhi, bathi: “UAbhinere+ unyana kaNere+ ebeze kukumkani, yena ke umndulule, yaye uhamba exolile.”
24 Ngoko uYowabhi wangena kukumkani waza wathi: “Wenze ntoni na?+ Khangela! UAbhinere ebeze kuwe. Kutheni ukuze umndulule ngokokuze emke ngokunempumelelo?
25 Umazi kakuhle uAbhinere unyana kaNere, ukuba ebeze kukuqhatha nokuze akwazi ukuphuma kwakho nokungena kwakho+ nokuze azi yonk’ into oyenzayo.”+
26 Waphuma ke uYowabhi kuDavide waza wathumela abathunywa emva kuka-Abhinere, baza ke bona bambuyisa+ equleni laseSira; uDavide yena wayengakwazi oko.
27 Xa uAbhinere wabuyela eHebron,+ uYowabhi ke wamthabathela bucala ngaphakathi kwesango ukuze athethe naye ngasese.+ Noko ke, wamhlaba esiswini,+ ngokokuze afe ngenxa yegazi lika-Asaheli+ umntakwabo.
28 Akuva ke ngako uDavide emva koko, kwaoko wathi: “Mna nobukumkani, ngokwembono kaYehova, simsulwa kude kuse kwixesha elingenammiselo etyaleni legazi+ ngoAbhinere unyana kaNere.
29 Ngamana lingawela phezu kwentloko+ kaYowabhi naphezu kwendlu kayise iphela, yaye makanganqunyulwa endlwini kaYowabhi+ umntu obhobhozayo+ okanye oneqhenqa+ okanye umntu osimelela ngentonga yokusonta+ okanye owa likrele okanye oswele isonka!”+
30 Ke yena uYowabhi noAbhishayi+ umntakwabo, bambulala uAbhinere+ ngenxa yokuba wayembulele uAsaheli umntakwabo eGibheyon edabini.+
31 Wandula ke uDavide wathi kuYowabhi nakubo bonke abantu ababekunye naye: “Krazulani+ izambatho zenu nize nibophe amarhonya+ nenze isijwili phambi koAbhinere.” KwanoKumkani uDavide wayehamba emva kwesingqengqelo eso.
32 Bamngcwabela ke eHebron uAbhinere; yaye ukumkani waliphakamisa ilizwi lakhe waza walila kwindawo angcwatyelwe kuyo uAbhinere, baza bonke abantu basuka balila.+
33 Yaye wahlabela mgama ukumkani wenza isimbonono ngenxa ka-Abhinere, wathi:
“Angafa njengokufa kwalowo ungenangqiqo+ na uAbhinere?
34 Izandla zakho bezingabotshwanga,+
Neenyawo zakho bezingafakwanga makhamandela obhedu.+
Uwe njengalowo uwa phambi koonyana bentswela-bulungisa.”+
Bonke abantu bamlilela+ kwakhona.
35 Kamva bonke abantu beza kunika uDavide isonka+ sentuthuzelo kwangaloo mini, kodwa uDavide wafunga, esithi: “Ngamana uThixo angenjenjalo kum+ aze ongezelele ukwenjenjalo, ukuba ndithe ndangcamla isonka okanye nantoni na lingekatshoni ilanga!”+
36 Bonke abantu baphawula, yaye kwakulungile emehlweni abo. Njengayo yonk’ into awayeyenza ukumkani, kwakulungile emehlweni abo bonke abantu.+
37 Kwaye bonke abantu noSirayeli wonke bazi ngaloo mini ukuba kwakungaphumi kukumkani ukubulawa kuka-Abhinere unyana kaNere.+
38 Yaye ukumkani wahlabela mgama wathi kubakhonzi bakhe: “Anazi na ukuba kuwe inkosana nomntu omkhulu kwaSirayeli ngale mini?+
39 Ke mna ndibuthathaka namhlanje nangona ndithanjiswe+ njengokumkani, yaye la madoda, oonyana bakaTseruya,+ aqatha kakhulu kum.+ Ngamana uYehova angambuyekeza umenzi wobubi ngokobubi bakhe.”+
Yithumele
Yithumele
2 Samuweli 3
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=10&Chapter=3&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D10%26Chapter%3D3%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
UVUKANI! JANUWARI 2015
Baqala Njani Ubomi?
Ngaba impendulo yakho imele ixhomekeke ekubeni uyanqula na okanye awunquli?
Baqala Njani Ubomi?
Kutheni nje abantu abaninzi abathanda isayensi beyiginyi ncam into yokuba izinto eziphilayo zazivelela?
Imibuzo Emibini Ebalulekileyo
Zikhethele enoba ukuzivelela kwezinto eziphilayo yimfundiso evakalayo echaza indlela obabakho ngayo ubomi.
Impendulo Omele Uyihlole
Yintoni eyabangela ukuba umntu owayekholelwa ukuba akukho thixo agqibe kwelokuba kukho umdali okrelekrele?
Icangca Leenyosi
Yintoni ebisaziwa ziinyosi ngokwakha ngendlela ephangaleleyo ebingaziwa zizazi ngezibalo de kwango-1999?
Indlela Yokulawula Umsindo
Iindlela ezintlanu ezisekelwe eBhayibhileni ezinokukunceda ulawule umsindo.
Ukutyelela ECosta Rica
Funda isizathu sokuba abantu beli lizwe babizwe ngokuba ziiTicos.
“Andifuni Ukucinga Kakhulu Ngokugula Kwam”
Yintoni enceda uElisa ahlale enyamezele isifo esibuhlungu nesinganyangekiyo, ade maxa wambi alibale nokuba uyagula?
Iintlungu
Ngaba uThixo ukukhathalele ukulingwa nokuba sentlungwini kwethu?
Unqulo Lubekw’ Esweni
Iindaba zakutshanje zibonisa ukuba unqulo alukwazanga ukumanyanisa abantu.
Izinto Ezingakumbi Ezifumaneka Kwi-intanethi
Kutheni Ndifanele Ndingayibukeli Iphonografi?
Iphonografi nokutshaya zifana ngantoni?
Yiba Nobubele Uboleke Nabanye
Bukela indlela uSihle noAvela abonwaba ngayo xa bebolekana izinto.


text:
ICANDELO 1
UMdali Unika Abantu IParadesi
UThixo udala ummandla wendalo nezinto eziphilayo emhlabeni; udala abantu abafezekileyo, indoda nomfazi, ababeke kumyezo omhle, aze abanike imithetho abafanele bayithobele
LA MAZWI alandelayo kuthiwa yeyona ntshayelelo idumileyo kwezakha zabhalwa. “Ekuqaleni uThixo wadala amazulu nomhlaba.” (Genesis 1:1) Ngesi sivakalisi silula nesinamandla, iBhayibhile isichazela ngoyena Mntu ubalulekileyo kwiZibhalo Ezingcwele—uThixo usomandla, uYehova. Indinyana yokuqala yeBhayibhile ithi uThixo unguMdali wendalo iphela kuquka isijikelezi-langa esihlala kuso. Iindinyana ezilandelayo zisichazela ngezihlandlo ezide zamaxesha, abizwa ngokuba ziintsuku, apho uThixo wasilungiselela umhlaba ukuze sihlale kuwo, esenza zonke izinto ezimangalisayo zendalo.
Kwizinto ezidalwe nguThixo emhlabeni, eyona ibalulekileyo ngumntu. Yena wamenza ngomfanekiso wakhe—wakwazi ukubonakalisa iimpawu zikaThixo, njengothando nobulumko. UThixo wamenza ngothuli lomhlaba. Wamthiya igama lokuba nguAdam, waza wambeka eparadesi—umyezo wase-Eden. Kuloo myezo uThixo watyala imithi emihle nevelisa iziqhamo.
UThixo wabona kufanelekile ukwenzela umntu iqabane. Esebenzisa ubambo luka-Adam, uThixo wamenzela umfazi, waza wathiywa igama lokuba nguEva. Engakwazi ukuzibamba uAdam wadanduluka esithi: “Ekugqibeleni eli ke lithambo lasemathanjeni am nenyama yasenyameni yam.” UThixo wathi: “Kungenxa yoko le nto indoda iya kumshiya uyise nonina, inamathele emfazini wayo baze babe nyama-nye.”—Genesis 2:22-24; 3:20.
UThixo wanika uAdam noEva imiyalelo emibini. Kowokuqala, wabayalela ukuba bawulime umhlaba, bawunyamekele, baze bawuzalise ngabantwana. Kowesibini, wabaxelela ukuba phakathi kwemithi emininzi eyayikuloo myezo, sisiqhamo somthi nje omnye ababengamele basitye, “umthi wokwazi okulungileyo nokubi.” (Genesis 2:17) Xa bengamthobeli, babeza kufa. Ngaloo miyalelo, uThixo wayebanika ithuba lokubonisa ukuba bayavuma ukulawulwa nguye. Ukumthobela kwakuya kubonisa ukuba bayamthanda yaye banombulelo ngoko abenzele kona. Sasingekho isizathu sokuba bangavumi ukulawulwa nguye. Babengenaso nasinye isiphako abo bantu bafezekileyo. IBhayibhile ithi: “UThixo wazibona zonke izinto awayezenzile, khangela! zilunge gqitha.”—Genesis 1:31.
—Oku kusekelwe kwiGenesis isahluko 1 nesesi-2.
Funda Okungakumbi
Yintoni Injongo KaThixo Ngomhlaba?
IBhayibhile ichaza isizathu sokuba uThixo adale umhlaba, ukuba kuya kuphela nini ukubandezeleka, nokuba ikamva liwuphathele ntoni umhlaba nabo baphila kuwo.
Ingcombolo Engaziwayo Ngendalo
Ngaba oko kuthethwa yiBhayibhile ngendalo kuyangqinelana noko kufunyaniswe ngoososayensi?


text:
1:1 UPawulos noSilvano noTimoti babhalela ibandla labaseTesalonika elikuThixo uYise, neNkosi yethu uYesu, Kristu; bathi, Makube lubabalo kuni, noxolo oluvela kuThixo uBawo wethu, neNkosi yethu uYesu Kristu.
1:2 Sihlala sibulela kuye uThixo ngenxa yenu nonke; sinikhumbula emithandazweni yethu;
1:3 singayeki ukuwukhumbula umsebenzi wenu wokholo, nokubulaleka kwenu kothando, nokunyamezela kwenu kokuthemba iNkosi yethu uYesu Kristu, phambi koThixo uBawo wethu;
1:4 sikwazi, bazalwana bathandiweyo nguThixo, ukunyulwa kwenu.
1:5 Ngokuba iindaba ezilungileyo zethu azibangakho kuni ngantetho yodwa; zabakho nangamandla, nangoMoya oyiNgcwele, nangenkoloseko enkulu, njengoko naziyo ukuba saba ngabanjani na phakathi kwenu ngenxa yenu.
1:6 Nani naba ngabaxelisa thina nayo iNkosi, nalamkelayo nje ilizwi nisembandezelweni eninzi, ninovuyo loMoya oyiNgcwele;
1:7 nada naba yimifuziselo kubo bonke abakholwayo, abakwelaseMakedoni nelaseAkaya.
1:8 Kuba lahlokoma livela kuni ilizwi leNkosi, akwaba khona kwelaseMakedoni nelaseAkaya lodwa; kusuke ezindaweni zonke ukukholwa kwenu kuThixo kwaduma, ngokokude kungabi safuneka ukuba sithethe nto.
1:9 Kuba bona ngokwabo baxela ngathi, ukuba kwakunjani na ukungena kwethu kuni, nokokuba nathini na ukuguqukela kuThixo, niphuma kuzo izithixo, ukuze nikhonze uThixo ophilileyo oyinyaniso,
1:10 nilinde uNyana wakhe evela emazulwini, awamvusayo kwabafileyo, kwauYesu, osihlangulayo kuyo ingqumbo ezayo.
2:1 Kuba nikwazi ngokwenu, bazalwana, ukuba ukungena kwethu kuni akulambathanga;
2:2 sesuka, nakuba besive ubunzima ngenxa engaphambili, siphethwe kakubi eFilipi, njengoko naziyo, asafihlisa, sikuye uThixo wethu, ukuzithetha kuni iindaba ezilungileyo zikaThixo, sinomzamo omkhulu.
2:3 Kuba uvuselelo lwethu aluphumi kulahlekiseni, lungaphumi nasekungcoleni, lungekhona nasenkohlisweni.
2:4 Sithi, njengoko sicikidiweyo nguThixo, ukuba siphathiswe iindaba ezilungileyo, senjenjalo ukuthetha; singangi sikholisa abantu, kuba sikholisa uThixo ozicikidayo iintliziyo zethu.
2:5 Kuba kananjalo, njengoko naziyo, asizanga sibe nantetho yakucengacenga, namkhusane wakubawa, uThixo ulingqina;
2:6 singafuni nokufuna luzuko bantwini, nokuba kukuni, nokuba kukwabanye; nakuba besinokuba ngumthwalo ngokwabapostile bakaKristu.
2:7 Thina ke sisuke sathantamisa phakathi kwenu njengomdlezana osukuba ebagcinile abakhe abantwana;
2:8 ngokunjalo sinilangazelela nje, kwakholeka kuthi ukuba singaneli kunabela iindaba ezilungileyo zikaThixo nje kodwa, sinabele nobomi bethu, ngenxa enokuba naba ziintanda kuthi.
2:9 Kuba niyakukhumbula, bazalwana, ukubulaleka kwethu nemigu yethu; kuba sazivakalisa kuni iindaba ezilungileyo zikaThixo, sisebenza ubusuku nemini, ukuze singabi mthwalo nakubani kuni.
2:10 Ningamangqina nina kwanoThixo, ukuba saba njani na ukuba ngcwele, nokuba nobulungisa, nokungabi nakusoleka kuni bakholwayo;
2:11 kwanjengoko naziyo nonke ngabanye, ukuba besixelisa uyise kubantwana bakhe, siniyala, sinikhuza, siniqononondisa,
2:12 ukuba nihambe ngokumfaneleyo uThixo, onibizelayo kobakhe ubukumkani nobuqaqawuli.
2:13 Ngenxa yoko, nathi siyabulela kuye uThixo singayeki, okokuba nathi, ukulamkela ilizwi likaThixo lodaba kuthi, analamkela lililizwi labantu; nalamkela, njengokuba kunjalo okwenyaniso, lililizwi likaThixo elisebenzayo nokusebenza kuni bakholwayo.
2:14 Kuba nina, bazalwana, naba ngabaxelisa amabandla kaThixo akwelakwaYuda, akuKristu Yesu; ngokuba neva kwaobo bunzima nani ngabesizwe sakowenu, babuvayo nabo ngokwabo kuwe amaYuda;
2:15 wona ayibulalayo iNkosi uYesu kwanabawo abaprofeti, asitshutshisa nathi, engamkholosi uThixo, echasene nabantu bonke;
2:16 esalela thina ukuba sithethe kuzo iintlanga, ukuze zisindiswe, esenzela ukuba azalise izono zawo ngamaxesha onke. Iwafikele ke ingqumbo, kwada kwasekupheleni.
2:17 Thina ke, bazalwana, sanihluthwayo nje ixesha elifutshane ngesiqu, kungengantliziyo, sakhuthalela ngokugqithiseleyo ukububona ubuso benu, sinqwena kakhulu.
2:18 Kungoko sathandayo ukuza kuni, mna Pawulos lo, kwakanye nakabini; wesuka uSathana wasibambezela.
2:19 Kuba liyintoni na ithemba lethu, novuyo lwethu, nesithsaba sethu soqhayiso? Asinini aba na, phambi kweNkosi yethu uYesu Kristu ekufikeni kwayo?
2:20 Inene, nini uzuko novuyo lwethu.
3:1 Kungoko kwathi, singasenakuzibamba, kwakholeka kuthi ukuba sisale eAtene sedwa.
3:2 Sathuma uTimoti, umzalwana wethu, umlungiseleli kaThixo, osebenza nathi ezindabeni ezilungileyo zikaKristu, ukuze anizimase, anivuselele ngenxa yokholo lwenu,
3:3 kungabikho namnye ushukunyiswayo zezi mbandezelo; kuba nisazi ngokwenu ukuba simiselwe zona.
3:4 Kuba xenikweni besikuni, sanixelela ngenxa engaphambili ukuba siza kubandezelwa; njengokuba kwaba njalo, nani niyazi.
3:5 Ngenxa yoko nam ndithe, ndingasenakuzibamba, ndathumela ukuba ndilwazi ukholo lwenu, hleze abe unihendile uMhendi, saba sifuma ne sabulaleka.
3:6 Ngoku ke uTimoti, efikile nje kuthi evela kuni, wasishumayeza iindaba ezilungileyo zokholo nezothando lwenu; nokuba nihlala ninokusikhumbula okuhle, nilangazelela ukusibona, kwanjengokuba nathi silangazelela ukunibona.
3:7 Ngenxa yoko sithuthuzelekile, bazalwana, nini, kuyo yonke imbandezelo nengxakeko yethu ngalo ukholo lwenu;
3:8 ngokuba ngoku siphilile, ukuba nina nithi nime eNkosini.
3:9 Kuba singambuyekeza ngambulelo mni na uThixo ngani, kulo lonke uvuyo esivuya ngalo ngenxa yenu phambi koThixo wethu,
3:10 ubusuku nemini sikhunga ngokugqithiseleyo kakhulu, ukuba sibubone ubuso benu, sikuzalise ukusilela kokholo lwenu?
3:11 Wanga ke uThixo ngokwakhe, uBawo wethu, neNkosi yethu uYesu Kristu, angayilungisa indlela yethu yokuza kuni.
3:12 Yanga ke iNkosi inganandisa, inityebise eluthandweni, omnye komnye nakubo bonke, kwanjengokuba nathi sisenjenjalo kuni;
3:13 ukuze izizimase iintliziyo zenu, zingabi nakusoleka, zibe ngcwele phambi koThixo uBawo wethu, ekufikeni kweNkosi yethu uYesu Kristu nabo bonke abangcwele bayo.
4:1 Elokugqiba ngoko, bazalwana, siyanicela siniyala siseNkosini uYesu, ukuba nithi, njengokuba nakwamkelayo kuthi, okokuba nimelwe kukuthini na ukuhamba nokumkholisa uThixo, nikhule kuko ngakumbi.
4:2 Kuba niyazi ukuba zaba ziziyalo zini na, esaniyala ngazo ngeNkosi uYesu.
4:3 Kuba oku kukuthanda kukaThixo, ukungcwaliswa kwenu, ukuba nikhumke kulo uhenyuzo;
4:4 ukuba elowo kuni akwazi ukusizuza asiphathe esakhe isitya enobungcwalisa, enembeko;
4:5 angathabatheki yinkanuko, njengeentlanga ezingamaziyo uThixo;
4:6 ukuba kungabikho ugqithisayo, amlumkise umzalwana wakhe emcimbini lowo; ngenxa enokuba iNkosi ngumphindezeli wazo zonke ezi zinto, njengoko sasinixelele ngenxa engaphambili, saniqononondisa.
4:7 Kuba uThixo akasibizelanga ekungcoleni; usibizele ebungcwaliseni.
4:8 Ngako oko ke lowo ugibayo, akagibi mntu, ugiba uThixo, owasinikayo nokusinika uMoya wakhe oyiNgcwele.
4:9 Ke kaloku, ngalo uthando lobuzalwana, akufuneki ukuba ndinibhalele; kuba nina ngokwenu ningabafundiswe nguThixo ukuba nithandane;
4:10 kuba okunene niyakwenza oko kubo bonke abazalwana abakwelaseMakedoni liphela. Siyanivuselela ke, bazalwana, ukuba nikhule kuko oko ngakumbi;
4:11 nokuba nizondelele ukuba nizole, nenze ezenu izinto, nisebenze ngezenu izandla, njengoko saniyalayo;
4:12 ukuze nihambe ngokuzibekileyo ngakwabo bangaphandle, ningasweli nto.
4:13 Ke kaloku andithandi ukuba ningazi, bazalwana, mayela nabalele ukufa, ukuze ningabi buhlungu njengabanye abangenathemba bona.
4:14 Kuba xa sikholwa ukuba uYesu wafa, wabuya wavuka, kwangokunjalo naye uThixo woza nabo abalele ukufa ngaye uYesu, kunye naye.
4:15 Kuba oku siyakutsho kuni ngelizwi leNkosi ukuthi, thina babudlayo ubomi, baya kuba besekho ekufikeni kweNkosi, asisayi kubaphangela abalele ukufa.
4:16 Ngokuba iNkosi ngokwayo iya kuhla emazulwini inendanduluko, inelizwi lesiphatha-zithunywa, inexilongo likaThixo, baze abafele kuKristu bavuke kuqala;
4:17 sandule thina babudlayo ubomi, basaseleyo, sixwilelwe emafini kwakunye nabo, siye kuyikhawulela iNkosi esibhakabhakeni; size ngokunjalo sihlale sihleli, sindawonye neNkosi.
4:18 Ngoko ke thuthuzelanani ngala mazwi.
5:1 Ke kaloku ngawo amaxesha namathuba, bazalwana, akufuneki nganto ukuba ndinibhalele;
5:2 kuba nani ngokwenu niyazi ngokucacileyo, ukuba imini yeNkosi, njengesela ebusuku, yenjenjalo ukuza kwayo.
5:3 Kuba xenikweni baya kuthi, Luxolo nokunqaba, oko baya kufikelwa yintshabalaliso ngebhaqo, kwanjengenimba komithiyo; baye bengayi kukha basinde.
5:4 Ke nina, bazalwana, anisebumnyameni, ukuba imini leyo iniqubule njengesela.
5:5 Nonke nina ningabokukhanya, abemini; asingabobusuku, asingabobumnyama.
5:6 Ngoko ke masingalali, njengabanye aba; masiphaphe sibe ziingcathu.
5:7 Kuba abaleleyo balala ebusuku; nabanxilayo banxila ebusuku.
5:8 Ke thina bangabemini masibe ziingcathu; masinxibe isigcina-sifuba sokholo nothando, nesigcina-ntloko esilithemba losindiso.
5:9 Ngokuba uThixo akasimiselanga ngqumbo; usimisele ukuzuza usindiso ngayo iNkosi yethu uYesu Kristu;
5:10 owasifelayo, ukuze nokuba sihleli, nokuba silele, sidle ubomi kwakunye naye.
5:11 Kungoko ndithi, Thuthuzelanani, nakhane, kwanjengokuba nisenjenjalo.
5:12 Ke kaloku siyanicela, bazalwana, ukuba nibazi ababulalekayo phakathi kwenu, abanongamelayo eNkosini, abanilulekayo,
5:13 nibabeke ngokugqithiseleyo kakhulu ukubathanda, ngenxa yomsebenzi wabo. Hlalani ninoxolo phakathi kwenu.
5:14 Siyanivuselela ke, bazalwana, balulekeni abanxaxhayo; bakhuzeni abamxhelo mncinane; basekeleni abathambileyo; yibani nokuzeka kade umsindo kubantu bonke.
5:15 Lumkani, kungabikho bani ubuyekeza ububi ngobubi nakubani; hlalani niphuthuma okulungileyo omnye komnye, nakubantu bonke.
5:16 Hlalani nivuya.
5:17 Thandazani ningayeki.
5:18 Ezintweni zonke bulelani; kuba oko kukuthanda kukaThixo kuKristu Yesu ngani.
5:19 UMoya musani ukumcima.
5:20 Iziprofeto musani ukuzenza into engento.
5:21 Izinto zonke zicikideni, nibambe leyo intle.
5:22 Khumkani kuzo zonke iintlobo zenkohlakalo.
5:23 Wanga ke uThixo woxolo ngokwakhe anganingcwalisa niphelelisekile; uthi, ugqibelele owenu umoya nomphefumlo nomzimba, ugcinwe ngokungenakusoleka ekufikeni kweNkosi yethu uYesu Kristu.
5:24 Uthembekile onibizayo, oya kukwenza nokukwenza oko.
5:25 Bazalwana, sithandazeleni.
5:26 Babuliseni abazalwana bonke ngolwango olungcwele.
5:27 Ndiyanifungisa iNkosi ukuba le ncwadi ileswe kubo bonke abazalwana abangcwele.
5:28 Ubabalo lweNkosi yethu uYesu Kristu malube nani. Amen.


text:
IMBONISELO JANUWARI 2013
Ngaba Ufanele Usoyike Isiphelo Sehlabathi?
Ngokutsho kweBhayibhile, siyintoni “isiphelo sebhabathi”?
Bafundi Beli Phephancwadi Abathandekayo
Ukususela kule magazini, amanye amanqaku azakufumaneka kuphela kwi-intanethi. Funda ngezizathu ezibangele kwenziwa olu tshintsho.
Isiphelo Sehlabathi—Abanye Bayasoyika, Ukanti Abanye Basijonge Ngamehlo Abomvu
Usenokumangaliswa yeyona nto ithethwa yiBhayibhile ngesiphelo sehlabathi.
‘Uzityhilele Iintsana’
Funda indlela onokuyazi ngayo inyaniso ngoThixo efumaneka eBhayibhileni.
“Ekugqibeleni, Ndide Ndayifumana Eyona Nkululeko.”
Funda indlela iBhayibhile eye yamnceda ngayo omnye umfana wayeka ukutshaya nokusebenzisa kakubi iziyobisi notywala.
“Nangona Wafayo Usathetha”
Funda ngezizathu zokuba sithi uAbheli wayenokholo kuMdali wakhe.
Imibuzo YeBhayibhile Iyaphendulwa
Ngubani igama likaThixo kwaye kutheni kubalulekile ukuba silisebenzise?
Izinto Ezingakumbi Ezifumaneka Kwi-intanethi
Lumkela Ukuba Nomona!
Funda into eyenziwa nguMoses xa wayemonelwa ngumntakwabo nodadewabo.


text:
Iilwandle
Ulwandle ngummandla omkhulu wamanzi anetyuwa phakathi kwamazwekazi. Iilwandle zinkulu kakhulu kwaye zidibana nezinye iilwandle ezincinci zitsho zimanyane. Xa zidibene zizonke, iilwandle zibangathi ‘’zilulwandle’’ olunye, kuba zonke iilwandle zimanyene. Iilwandle (okanye ii-marine biome) zithatha ama-70% zeli hlabathi siphila kulo. [1]
Olona lwandle lude yi-Pacific Ocean. Lithatha umhlaba ongekuhamnjwa kuwo ongange-1/3 (yesiqingatha)somhlaba esiphila kuwo. Igama lolona lwandle luncinane kuthiwa yi-Arctic Ocean. Iindlela zeentshukumo zamanzi zizo ezahlula Ulwandle olusemaZantsi ehlabathi kwezinye iilwandle ezifana ne-Atlantic, i-Pacific and nolwase-India. Olu lwandle lukwaziya ngegama elithi yi-Antarctic, kuba kaloku igubungele yonke ingingqi ejikeleze i- Antarctica. Imephu ezindala zisenokungawsebenzisi amagama athi-ulwandle i-Arctic nelithi ulwandle UmZantsi lwandle. Olona lwandle lunzulu yi-Pacific. Esona siza sinzulu yi-Mariana Trench, ubunzulu baso buziimitha ezili-11,000 (36,200 beenyawo). Eyona nto bubonakala ngayo ubunzulu bolwandle yingqele eqhaqhazelisa amazinyo, ukunyuka koxinzelelo lomoya, nobumnyama obugqibeleleyo. Ezinye iintlobo zezilwanyana ezingaqhelelaka kwaphela ziphila kanye kule ndawo yolwandle. Aziphili ngamandla avela elangeni ukuze, kuba zisebenzisa iityuwa ezifumaneka ngaphantsi komhlaba.
Umbala[tshintsha | edit source]
Nangona uninzi lwabantu lukholelwa ekubeni iilwandle ziluhlaza kuba isibhaka-bhaka sisiba sisipili kuzo, eneneni oku akusiyonyaniso. Amanzi anayo indawo yokubaluhlaza ngokombala kodwa ke lo mbala wamanzi ungabonakala kuphela xa kukho amanzi amaninzi. Kodwa ke esona sizathu sokuba iilwandle zibeluhlaza ngokwebala kukuba amanzi afunxa laandawo imbala ubomvu apha elangeni, kuze kubonakale le ndawo iluhlaza apha ekukhanyeni. Sitsho sikubone ke thina oku kukhanya kubonakalayo ngokungathi ngumbala wamanzi.
Izityalo nezilwanyana[tshintsha | edit source]
Izinto eziphila elwandle zinakho ukuphila kumanzi anetyuwa. Ziyaphazamiseka kukukhanya kwelanga, bubushushu, luxinzelelo lwasemanzini, yintshukumo yamanzi. Intlobo-ntlobo zezinto eziphila emanzini ziphila kakuhle xa zikufutshane nomphezulu wolwandle, kumanzi abanzi, nakumanzi anzulu. Ezo ziphila kufuphi nomphezulu wolwandle nezo zikwaxhomekeke kwimitha yelanga ukuze zikwazi ukuvelisa ukutya kuthiwa zii-phytoplankton. Phantse zonke izilwanyana zaselwandle zixhomekeke ngqo okanye (ngezinye iindlela) kwezi zityalo ukuze ziphile. Kumanzi abanzi, uyakufumana oorhexe kunye noononkala. Kumanzi anzulu, izilwanyana zolwandle ezikumila kuziindi-ngeendidi kwanobukhulu bazo ngkunjalo zidada ngokukhululekileyo elwandle. Ezi zibandakanya iintlobo-ntlobo zeentlanzi, ezifana nentlanzi yamanzanetyuwa i-tuna, udwayi olude lwentlanzi ethand'ukuhamba i-sword kunye nezilwanyana zamanzi ezincancisayo ezifana nee-dolphin kunye nee-whales. Kwisibhaka-bhaka phezu kolwandle olukhamisileyo likhaya leentaka ezinkulu zolwandle, ezifana nee-albatross.[1]
Ukuvunwa kolwandle[tshintsha | edit source]
Amazwe afana [[I-Russia|ne-Russia, kunyeneJapan, anenqwaba yeenqanawa ezinkulu ezihamba kumazwe athile angawona aneendawo kunokuthatyathwa iinyanga ezininzi kulotywa kuzo. Ezi nqanawakazi zinamathala eencwadi amakhulu, izibhedlele, izikolo, These large ships have libraries, hospitals, schools, repair (fixing) shops and other things that are needed for fishermen and their families.
Abantu abaninzi balubona ulwandle njengomthombo wokutya, izimbiwa namandla.
Ukuloba[tshintsha | edit source]
Abafoti elwandle (ii-Oceanographers) ziqikelela okokuba zingaphaya kwama-15, 300 iintlanzi eziphila elwandle, ezinye zazo ziyatyiwa .[2] Intlazi kukutya okungumthombo wee-proteni, baninzi kakhulu abantu abayityayo. Ushishino ngokuloba industries lubaluleke kakhulu kuba luza nemisebenzi, luncede nezigidi-ngezigidi zabantu ngokutya. Namhlanje, njengesiqhelo ngenxa yokuloba elwandle, ulwandle lusinika ii-calories ezifunwa ngabantu ezimalunga ne-2%.[2] I-tuna, ii-ankhovi, kunye ne-herring zivunwa kufuphi nomphezulu wolwandle. [2] Pollock, flounder kunye ne-cod zibanjwa kufuphi nalapho luphela khona ulwandle ngaphantsi, [2] Zingaphezulu kwesigidi ii-toni zee-herring ezibanjwa qho ngonyaka kumNtla we-Pacific, nakumNtla we-Atlantic, kwaye phantse zisibhozo kwezilishumi iintlanzi ezityiwayo ngabantu. Ezinye iintlanzi zisetyenziselwa njenge sichumisi, isincamathelitsi, kunye nokutya kweekati nezinye izilwanyana.[2]
Ubushushu bolwandle[tshintsha | edit source]
Maninzi amaqondo obushushu bolwandle kulwandle oluvulekileyo, (kwintlangothi zombini - ukusuka phezulu ukuya ezantsi)kwanokusuka kwelinye icala ukuya kwelinye. ii-Icebergs zenziwe zaqamela ngamanzi abanda kakhulu kuyo yomibini le mida, abe wona amanzi avela kumbindi i-equator eshushu noko. [2] Amanzi apholisa ekwafudumeza ngokuthe chu kunomhlaba, ke umhlaba onikwa ifuthe lulwandle uneezigaba eziza mva zamva nezinobushushwana kunomhlaba othe qelele elwandle.
Umphezulu wolwandle, nobizwa ngokuba ngu-mxube wenwebu, awubandi kangako nditsho sesidad'elenzulwini sisiy'ezantsi. [2] emazantsi olu lwandle kulapho kukho inwebu apho kwenzeka khona utshintsho lwangesaquphe ekuthiwa xa lubizwa yi- thermocline. Le ke yinwebu esembindini ebude bayo busuka kumphezulu wolwandle buhle bubheke ezantsi ngokomlinganiselo omalunga neenyawo ezinga-2,600 (800 eemitha). Ii-Thermoclines zingenzeka kuphela ngokwamaxesha onyaka okanye zibe sisigxina, kodwa ke kungatshintsa oku, kuxhomekeke ekubeni kuphi kwaye lunzulu kangakanani na ulwandle. Nje ngoko kusenzeka umphushu, luqala ke ngoku luphole, kodwa ukuba amanzi aphuma ngokomphushu ngendlela ekhawulwzileyo, amanzi aya ngokuya evakala ityuwa. Amanzi anetyuwa nabandayo ngumehlisi wezinga lomkhenkce nelobushushu emanzini olwandle, utsho azike aye ezantsi. Yhiyo le nto amanzi ashushu nabandayo engaxubeki lula. Inkoliso yezilwanyana nezityalo ziphila kule nwebu ishushu ingaphezulu. Ezantsi kwe-thermocline, izinga lokubanda libaphezulu kakhulu, kude ukubanda kwawo kubengaphezulu kokomkhenkce - kube phakathi kwama-32 &ndash 37.4 F (0 &ndash 3 C).[2]


text:
Kukho ngakumbi kwihlabathi nje Translations, kukho kwakhona ukuba ihlabathi nje Guqulela Bing, Kuyabonakala ke ~ 150 lezigidi baseRashiya nabo besenza izinto ezinkulu, kunye yandex, injini yokukhangela uthandwa eRashiya.
Yandex ixhasa iilwimi ezininzi kwaye uvelisa iziphumo ezahlukeneyo kunezinye iinjini, kwakhona Igxininisa ngeelwimi ezithethwa ngaphakathi eRashiya ezifana isibashkir, Kirghiz kunye Tatar. Zeziphi sakwazi ukongeza kuluhlu iilwimi ngoku, ukwenza inani elipheleleyo iilwimi auto-iguqulelwe inkxaso ukuba ama- 95!
Kongezwe yandex kwakhona izakufunyanwa yatshintsha ngendlela oovimba iinguqulelo auto, ngoko ke ngoku kunokwenzeka ukuseta olukhethwa injini nguqulelo ongathanda ukusebenzisa.
Kwakhona saba ezininzi (yaye sithetha abaninzi) fixed kolu khutsho, neloge tshintsho liya kukunika incasa elungileyo le:
- Yandex Umguquleli inkxaso wongezelela
- Kongezelelwa ukhetho ukukhetha abaguquleli ekhethwayo ingayalela ngokutsala ulahle
- Lungisa bug ebalulekileyo ukuguqulela ngeposi nesiguqulela kwi apapashe
- Lebug kwi UI yokukhetha ulwimi (amagama ulwimi elide)
- Lungisa translation incoko siyalayisha kunqakrazo lokuqala
- Akusayi kuphinda ukubonisa izitshixo Google ngaphandle
- Ukuqingqa iinguqulelo oluzenzekelayo licocekile utils tab
- isibashkir Support, Kyrghiz kunye Tatar kubulela yandex – ixhase 95 iilwimi!
- Kongezwa Swahili ngenkxaso Bing
- Kuncitshiswa ixesha bemlalele phakathi kwizithuba ukuguqulela bonke 2 imizuzwana
- Fix shortcodes xa ngokuyambathisa   tag
- icon Entsha Google
- Ukuqingqa WP_Widget umnxeba deprecation ngenxa Wordpress 4.3
- sisombululo Minor kumdibaniso buddypress yokukhangela
- Lungisa ezinye iimeko xa https URL akayi kuphinda ibhalwe
- Lungisa kwakhona inkxaso iilwimi ezintathu ileta (okwangoku kuphela CEB)
Konwabele olu guqulelo!